Bosna

Bosna (kyrilisce Босна) je rěka na Balkanskej połkupje, kotraž běži přez Bosnisku a Hercegowinu. Wona je prawy přitok Sawy a tuž z dźělom přitočnišća Dunaja. Bosna wužórli so ze sylneho karstoweho žórła (Vrelo Bosne) pod horu Igman při zapadnej kromje bosniskeje stolicy Sarajewo a běži potom hłownje do sewjerneho směra, mjez druhim přez města Kakanj, Zenica, Doboj a Modriča. Pola městačka Šamac při chorwatskej hranicy so do Sawy wuliwa.

Po rěce Bosna bu pomjenowany cyły kraj Bosniska. Jeje dolina je jedyn z najwažnišich wobchadnych koridorow přez Dinariske horiny w Bosniskej. Přez nju běža awtodróha A 1 kaž tež železniska čara Sarajewo–Šamac a magistralna dróha M 17.

Jeje najwažniše přitoki su wot praweje strony pochadźace rěki Željeznica, Miljacka a Spreča kaž tež wotlěwa pochadźacej Lašva a Usora.

Bosna pławna njeje.

 Wotkaz 

Kategorija:Rěka w Bosniskej-Hercegowinje
Kategorija:Rěka w Europje
2